stanford-oval/wikipedia huggingface dataset:
บางระจัน (นวนิยาย)
เนื้อหา

บางระจัน เป็นเรื่องของนายทหารกองทหารม้าหนุ่มชื่อทัพ หลังจากแพ้สงครามพม่าที่ยุทธการอ่าวหว้าขาว และไม่ยอมไปรายงานตัวต่อนายทัพ เพราะกลัวจะถูกประหารชีวิต จึงได้รวบรวมกำลังเป็นกองโจรทหารม้าบ้านคำหยาดคอยปล้นกองทัพพม่า และช่วยเหลือชาวบ้านที่ถูกทหารพม่ารังแก ในขณะที่สังข์เป็นทหารหลวง ในคราวแรกเป็นศัตรูกันแต่ภายหลังได้เป็นมิตรกัน และชักชวนกันไปบางระจันเพื่อทำศึกกับพม่า ทำสงครามกับพม่า 7 ครั้ง แต่ครั้งที่ 8 ไม่สามารถต้านทานกำลังของพม่าได้ ทุกคนในค่ายบางระจันถูกฆ่าตายทั้งหมด
ตัวละครเอกในเรื่องนี้ ได้แก่ ทัพและสังข์ นางเอกคือ แฟง ทั้งสามตัวละครนี้เป็นตัวละครที่ ไม้ เมืองเดิม สมมุติขึ้น ไม่มีตัวตนในประวัติศาสตร์ เช่นเดียวกับเนื้อหาเกี่ยวกับความรักที่เกิดขึ้นระหว่างรบนั้นที่ไม่มีในประวัติศาสตร์ ส่วนตัวละครที่มีชื่ออยู่ในประวัติศาสตร์ ได้แก่ นายแท่น นายดอก นายโชติ ขุนสรรค์ พันเรือง นายทองเหม็น ฯลฯ แต่ตัวละครเหล่านี้ไม้ เมืองเดิม ไม่ค่อยให้ปรากฏบทบาท นอกจากนายแท่นถูกปืนพม่า และนายทองเหม็นที่ขี่ควายออกตะลุยรบด้วยความโกรธแค้น
ไม้ เมืองเดิม คงจะได้ศึกษาค้นคว้าเอกสารเกี่ยวกับประวัติศาสตร์ในช่วงเสียกรุงครั้งที่สองมากมายหลายฉบับ โดยเฉพาะอย่างยิ่ง ได้ใช้พระราชพงศาวดาร ฉบับพระราชหัตถเลขาเป็นหลักในการสร้างเหตุการณ์ในนวนิยาย บ้างก็ว่า บางระจัน คงตีความมาจากนวนิยาย สามทหารเสือ ของอาแล็กซ็องดร์ ดูว์มา
26 กันยายน

วันที่ 26 กันยายน เป็นวันที่ 269 ของปี (วันที่ 270 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 96 วันในปีนั้น
เหตุการณ์

พ.ศ. 1630 (ค.ศ. 1087) – พระเจ้าวิลเลียมที่ 2 ทรงสวมมงกุฎเป็นกษัตริย์แห่งอังกฤษ และครองราชย์จนถึงปี 1100
พ.ศ. 2123 (ค.ศ. 1580) - ฟรานซิส เดรก นักสำรวจและเดินเรือชาวอังกฤษ ประสบความสำเร็จในการเดินเรือรอบโลก
พ.ศ. 2230 (ค.ศ. 1687) - บางส่วนของวิหารพาร์เธนอนในกรุงเอเธนส์ ได้รับความเสียหาย ขณะทหารของสาธารณรัฐเวนิสปะทะกับจักรวรรดิออตโตมัน
พ.ศ. 2332 (ค.ศ. 1789) – จอร์จ วอชิงตัน แต่งตั้ง ทอมัส เจฟเฟอร์สัน เป็นรัฐมนตรีว่าการกระทรวงการต่างประเทศสหรัฐ คนแรก
พ.ศ. 2430 (ค.ศ. 1887) - ประเทศไทยกับญี่ปุ่น สถาปนาความสัมพันธ์ทางการทูต มีการลงนามในปฏิญญาทางพระราชไมตรีและการพาณิชย์
พ.ศ. 2450 (ค.ศ. 1907) - นิวฟันด์แลนด์และนิวซีแลนด์ กลายเป็นประเทศในเครือจักรภพ
พ.ศ. 2500 (ค.ศ. 1957) - ละครเพลง West Side Story เปิดการแสดงครั้งแรก ณ โรงละครบรอดเวย์
พ.ศ. 2503 (ค.ศ. 1960) - สหรัฐอเมริกาถ่ายทอดสดการอภิปรายระหว่าง ริชาร์ด นิกสัน กับ จอห์น เอฟ. เคนเนดี ผู้สมัครชิงตำแหน่งประธานาธิบดีเป็นครั้งแรก ซึ่งมีขึ้นที่เมืองชิคาโก รัฐอิลลินอย
พ.ศ. 2516 (ค.ศ. 1973) - นักบินขับเครื่องบินคองคอร์ด เดินทางข้ามมหาสมุทรแอตแลนติกจากวอชิงตัน ดี.ซี. ไปยังปารีสโดยไม่หยุดพักเป็นครั้งแรก
พ.ศ. 2527 (ค.ศ. 1984) - สหราชอาณาจักรและสาธารณรัฐประชาชนจีน บรรลุข้อตกลงในแผนการส่งมอบฮ่องกงคืนให้จีนในปี 2540
พ.ศ. 2566 (ค.ศ. 2023) – คณะรัฐมนตรีมีมติให้วันที่ 13 ตุลาคมของทุกปีเป็น วันนวมินทรมหาราช
วันเกิด

พ.ศ. 2413 (ค.ศ. 1870) - พระเจ้าคริสเตียนที่ 10 แห่งเดนมาร์ก (สวรรคต 20 เมษายน พ.ศ. 2490)
พ.ศ. 2431 (ค.ศ. 1888) - ที. เอส. เอเลียต กวีและนักเขียนชาวอเมริกัน (ถึงแก่กรรม 4 มกราคม พ.ศ. 2508)
พ.ศ. 2432 (ค.ศ. 1889) - มาร์ทีน ไฮเด็กเกอร์ นักปรัชญาชาวเยอรมัน (ถึงแก่กรรม 26 พฤษภาคม พ.ศ. 2519)
พ.ศ. 2441 (ค.ศ. 1898) - จอร์จ เกอร์ชวิน คีตกวีชาวอเมริกัน (ถึงแก่กรรม 11 กรกฎาคม พ.ศ. 2480)
พ.ศ. 2451 (ค.ศ. 1908) - หม่อมเจ้าดวงจิตร จิตรพงศ์ (สิ้นชีพิตักษัย 6 กันยายน พ.ศ. 2548)
พ.ศ. 2490 (ค.ศ. 1947) - รอง เค้ามูลคดี นักแสดงและนักพากย์ชาวไทย ศิลปินแห่งชาติสาขาศิลปะการแสดง
พ.ศ. 2491 (ค.ศ. 1948) - โอลิเวีย นิวตัน-จอห์น นักร้องและนักแสดงชาวออสเตรเลีย (ถึงแก่กรรม 8 สิงหาคม 2565)
พ.ศ. 2499 (ค.ศ. 1956) - ลินดา แฮมิลตัน นักแสดงหญิงชาวอเมริกัน
พ.ศ. 2510 (ค.ศ. 1967) - ทัศนีย์ ชลหวรรณ นักแสดงชาวไทย
พ.ศ. 2513 (ค.ศ. 1970) - โฆเซบา อิตัวร์เต อดีตนักฟุตบอลชาวสเปน
พ.ศ. 2515 (ค.ศ. 1972) - อัษฎาวุธ เหลืองสุนทร นักแสดง ดีเจ และผู้กำกับละครชาวไทย
พ.ศ. 2517 (ค.ศ. 1974) - จู จิน-โม นักแสดงชาวเกาหลีใต้
พ.ศ. 2519 (ค.ศ. 1976) - มิชาเอล บัลลัค นักฟุตบอลทีมชาติเยอรมนี
พ.ศ. 2521 (ค.ศ. 1978) - ทัศนาวลัย จักรพงษ์ นักแสดงและนางแบบชาวไทย
พ.ศ. 2523 (ค.ศ. 1980) - ออย ช็อคกิ้งพิ้งค์ นักร้องชาวไทย
พ.ศ. 2524 (ค.ศ. 1981) -
เซเรนา วิลเลียมส์ นักเทนนิสชาวอเมริกัน
ไฮเม เปเนโด อดีตนักฟุตบอลชาวปานามา
พ.ศ. 2525 (ค.ศ. 1982) - ซุนลี่ นักแสดงหญิงชาวจีน
พ.ศ. 2526 (ค.ศ. 1983) - รีการ์ดู กวาแรฌมา นักฟุตบอลชาวโปรตุเกส
พ.ศ. 2528 (ค.ศ. 1985) - อากิยามะ รินะ นักแสดง นักร้อง และนางแบบชาวญี่ปุ่น
พ.ศ. 2530 (ค.ศ. 1987) -
ซลัทโค ยูนูซอวิทช์ นักฟุตบอลชาวออสเตรีย
สันติราษฎร์ กุลนพเกียรติ นักแสดงชาวไทย
พ.ศ. 2531 (ค.ศ. 1988) -
วศิษฏ์ ผ่องโสภา นักแสดง และดีเจชาวไทย
กฤษณ์ บุญญะรัง ยูทูบเบอร์ชาวไทย
พ.ศ. 2532 (ค.ศ. 1989) -
กิตติพงศ์ ภูแถวเชือก ผู้รักษาประตูฟุตบอลชาวไทย
คีแรน กิบส์ นักฟุตบอลชาวอังกฤษ
เคียรัน คลาร์ก นักฟุตบอลชาวไอริช-อังกฤษ
พ.ศ. 2533 (ค.ศ. 1990) -
ลอนซานา ดูมบูยา นักฟุตบอลชาวกินี
อัครวินทร์ สวัสดี นักฟุตบอลชาวไทย
พ.ศ. 2535 (ค.ศ. 1992) -
ยู อา-รา นักร้องชาวเกาหลีใต้
อู๋ เฉียน นักแสดงชาวจีน
วันถึงแก่กรรม

พ.ศ. 2488 (ค.ศ. 1945) - เบลา บาร์ต็อก คีตกวีชาวฮังการี (เกิด 25 มีนาคม พ.ศ. 2424)
พ.ศ. 2490 (ค.ศ. 1947) - ฮิว ลอฟติง นักเขียนและกวีชาวอังกฤษ (เกิด 14 มกราคม พ.ศ. 2429)
พ.ศ. 2551 (ค.ศ. 2008) - พอล นิวแมน นักแสดง ผู้กำกับ และผู้อำนวยการสร้างภาพยนตร์ชาวอเมริกัน (เกิด 26 มกราคม พ.ศ. 2468)
พ.ศ. 2553 (ค.ศ. 2010) - กลอเรีย สจ๊วต นักแสดงชาวอเมริกัน (เกิด 4 กรกฎาคม พ.ศ. 2453)
พ.ศ. 2559 (ค.ศ. 2016) - อาร์โนลด์ พาล์มเมอร์ นักกอล์ฟชาวอเมริกัน (เกิด 10 กันยายน พ.ศ. 2472)
พ.ศ. 2564 (ค.ศ. 2021) - พระวิสุทธิวงศาจารย์ (วิเชียร อโนมคุโณ) พระราชาคณะเจ้าคณะรองฝ่ายมหานิกาย อดีตเจ้าคณะใหญ่หนเหนือ อดีตรองเจ้าอาวาสวัดปากน้ำ ภาษีเจริญ (เกิด 7 พฤศจิกายน พ.ศ. 2480)
วันสำคัญและวันหยุดเทศกาล

วันคุมกำเนิดโลก (World Contraception Day)
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
บทเพลงของคนพายเรือชาวเยฺว่

บทเพลงของคนพายเรือชาวเยฺว่ (จีน: 越人歌; พินอิน: Yuèrén Gē) เป็นเพลงสั้นในภาษาโบราณทางตอนใต้ของจีนบริเวณหุบเขาแม่น้ำแยงซี ว่ากันว่าได้รับการบันทึกไว้เมื่อประมาณ 528 ปีก่อนคริสต์ศักราช การถอดเสียงโดยใช้ตัวอักษรจีนและคำแปลได้รับการบันทึกไว้ในสวนแห่งเรื่องเล่า (說苑) รวบรวมโดยหลิวเซี่ยงห้าศตวรรษให้หลัง
เรื่องราว

เพลงนี้ปรากฏในเรื่องราวซ้อนเรื่องราวในบท ช่านชัว (善說) ในสวนแห่งเรื่องเล่า เมื่อรัฐมนตรีแห่งรัฐฉู่ผู้ซึ่งต้องเสน่ห์ขุนนางรูปงามผู้ครองเซียงเฉิง เล่าเรื่องราวจากคริสต์ศตวรรษที่ 6 ให้เขาฟัง เรื่องมีอยู่ว่า ระหว่างที่เจ้าชายจื่อซี (子晳) น้องชายร่วมมารดาของกษัตริย์รัฐฉู่กำลังล่องเรืออยู่ คนพายเรือที่เป็นชาวเยฺว่ก็ร้องเพลงขึ้นมา เจ้าชายจื่อซีสนใจจึงขอให้ล่ามแปลให้ ล่ามบอกเขาว่ามันเป็นเพลงเกี่ยวกับชีวิตความเป็นอยู่ในชนบทและความปลื้มปีติที่ซ่อนเอาไว้ของคนพายเรือที่ได้เจอกับเจ้าชาย
| คำแปลภาษาจีน | คำแปลภาษาอังกฤษโดยเจิ้งจางฉางฟาง | คำแปลภาษาอังกฤษโดยสตีเวนสันและอู๋ | คำแปลภาษาไทย |
| --- | --- | --- | --- |
| 今夕何夕兮， | Oh! What night is tonight, | What evening is this | คล้ำแฮเพลินเจอะคล้ำ |
| 搴舟中流。 | we are rowing on the river. | that I take a boat into the stream? | ราช่างกระดากราช่างแจว |
| 今日何日兮 | Oh! What day is today, | What day is this | แจวข้ามแจวเยิ่นฮาชื่นสะ |
| 得與王子同舟。 | that I get to share a boat with a prince | that I share a boat with my prince? | มอมราฮาเจ้าท่านชินรู้ |
| 蒙羞被好兮， | The prince's kindness makes me shy, | Shy am I for having taken to you, | ซุ่มใจเรี่ยใคระฅะ |
| 不訾詬恥。 | I take no notice of people's mocking cries | I fear not the shame of denunciation. | - |
| 心幾頑而不絕兮， | Ignorant but not uncared for, | My longing is intense and without let, | - |
| 得知王子。 | I made acquaintance with a prince. | with thoughts only for my prince. | - |
| 山有木兮木有枝， | There are trees on the mountains and there are branches on the tree | The mountains have trees, the trees branches, | - |
| 心悅君兮君不知。 | I adore you, oh! you do not know. | my heart has spoken to my lord, my lord does not understand. | - |
เมื่อได้ยินดังนั้น เจ้าชายก็สวมกอดคนพายเรือทันทีแล้วคลุมคนพายเรือด้วยผ้าคลุมปักของเขา รัฐมนตรีกล่าวย้ำต่อว่า "จือซีเป็นถึงน้องชายของกษัตริย์รัฐฉู่ ตำแหน่งบริหารเทียบเท่านายกรัฐมนตรี มีศักดิ์เป็นเจ้าชาย แต่กระนั้นคนพายเรือก็ยังสามารถร่วมประเวณีกับเขาได้จนพอใจ" ว่าแล้ว รัฐมนตรีก็โน้มน้าวให้ผู้ครองเซียงเฉิงกุมมือของเขา ซึ่งก่อนหน้านี้เขาปฏิเสธไปเพราะทราบความรู้สึกของรัฐมนตรี
เรื่องราวนี้กลายเป็นสัญลักษณ์ของความรักร่วมเพศในประวัติศาสตร์จีน มันรวมอยู่ในบทเกี่ยวกับความรักระหว่างผู้ชายในกวีนิพนธ์ ฉิงฉื่อ ของเฝิง เมิ่งหลง (情史, 'History of Love', c. 1628–1630)
ข้อความเยฺว่เก่า

เนื้อร้องของเพลงต้นฉบับได้รับการถอดเสียงด้วยอักษรจีน 32 ตัว แต่ละตัวแทนเสียงพยางค์ในภาษาต้นฉบับ:
濫兮抃草濫予昌枑澤予昌州州𩜱州焉乎秦胥胥縵予乎昭澶秦踰滲惿隨河湖
เช่นเดียวกับเพลงป๋ายหลางที่ได้รับการบันทึกไว้ การตีความเนื้อเพลงนั้นมีความซับซ้อนเป็นอย่างมากเนื่องจากขาดข้อมูลเกี่ยวกับระบบเสียงของภาษาจีนเก่าที่ได้รับการบันทึกไว้โดยอักษรภาพ ในปี 1981 เหวย์ ชิ่งเวิ่น (韦庆稳) นักภาษาศาสตร์เสนอการตีความโดยการเปรียบเทียบเนื้อร้องของเพลงกับภาษากลุ่มไท โดยเฉพาะในกลุ่มภาษาจ้วงที่พูดกันในเขตปกครองตนเองกวางซีในปัจจุบัน ต่อมาเจิ้งจางฉางฟาง (郑张尚芳) ใช้งานของเหวยเป็นรากฐาน และใช้การสืบสร้างภาษาจีนเก่าของเขาเอง แปลงเนื้อเพลงเป็นอักษรไทย (สมัยปลายคริสต์ศตวรรษที่ 13) ในฐานะภาษาที่ใกล้เคียงภาษาต้นฉบับมากที่สุด การตีความของทั้งเหวยและฉางฟาง สอดคล้องอย่างหลวม ๆ กับฉบับแปลภาษาจีน 54 ตัวอักษร นอกจากนี้การตีความของพวกเขายังขาดบรรทัดที่ 3 กับ 9 ของฉบับภาษาจีน เจิ้งจางเสนอว่าบรรทัดเหล่านี้อาจได้รับการเพิ่มเข้ามาภายหลังระหว่างการเรียบเรียงฉบับภาษาจีนเพื่อให้เข้ากับสไตล์บทกวีของฉู่ฉือ การตีความของเจิ้งจางยังคงเป็นที่ถกเถียงกันอยู่จนถึงปัจจุบัน มันอาจมีสาเหตุมาจากระยะห่างเกือบสองพันปีระหว่างอักษรไทยกับเนื้อเพลงดังกล่าว และนอกจากนี้ภาษาไทยเองก็อยู่ในกลุ่มภาษาไทตะวันตกเฉียงใต้ที่อยู่ห่างกันทางภูมิศาสตร์มากกว่า
ฉินเสี่ยวหังแย้งว่า แม้ว่าการถอดเสียงจะไม่ได้แสดงถึงระบบการเขียนที่แท้จริงของภาษาต้นฉบับ แต่รูปแบบการถอดเสียงดังกล่าวก็กลายเป็นพื้นฐานของระบบการเขียนสือดิบผู้จ่องของชาวจ้วงในภายหลัง
พีระ ตรีบุปผา

| พีระ ตรีบุบผา |
| --- | --- |
เกิด: 28 เมษายน พ.ศ. 2475 พีระ ตรีบุปผา
เสียชีวิต: 27 เมษายน พ.ศ. 2545 (69 ปี)
คู่สมรส: สมจิตต์ ตรีบุปผา
อาชีพ: นักแต่งเพลง นักดนตรี นักเรียบเรียงเสียงประสาน
ปีที่แสดง: พ.ศ. 2492 - 2545
พระสุรัสวดี: พ.ศ. 2517 - เพลงและดนตรีประกอบยอดเยี่ยม จากเรื่อง แม่ศรีไพร
พีระ ตรีบุปผา (28 เมษายน พ.ศ. 2475-27 เมษายน พ.ศ. 2545) นักแต่งเพลง นักดนตรี นักเรียบเรียงเสียงประสานชาวไทย ที่มีผลงานสร้างชื่อจากการทำเพลงประกอบภาพยนตร์เรื่อง มนต์รักลูกทุ่ง (พ.ศ. 2513)
ประวัติ

พีระ ตรีบุปผา เกิดที่อำเภอเสนา จังหวัดพระนครศรีอยุธยา เป็นบุตรของนายติ่ง และนางตั่ง ตรีบุปผา สำเร็จการศึกษาระดับมัธยมศึกษาตอนปลาย ที่โรงเรียนประจำอำเภอเสนา
เข้าสู่วงการเพลงโดยเริ่มแต่งเพลงเมื่อปี พ.ศ. 2492 ในระยะแรกมักจะยึดแม่แบบจากนักร้องสมยศ ทัศนพันธ์ มาใช้ในการแต่งเพลง จนขอฝากตัวเป็นศิษย์ของสมยศ นอกจากนี้ยังมีโอกาสร้องเพลงสลับภาพยนตร์ไทย และร้องเพลงออกอากาศตามสถานีวิทยุต่าง ๆ อีกทั้งได้ตั้งวงดนตรี "พีระศิลป์" โดยทำการบรรเลงผ่านทางสถานีวิทยุกรมประชาสัมพันธ์ โดยใช้ผลงานการประพันธ์เพลงของตัวเองทั้งหมด
ครูพีระมีผลงานการแต่งเพลงกับสมยศ ทัศนพันธ์หลายเพลง เช่น แม่นางนกขมิ้น เสียงครวญจากเหมันต์ น่านน้ำคืนเพ็ญ แก้วลืมคอน อย่ามาคิดถึงฉันเลย ผู้เสียสละ ซึ่งเพลง "ผู้เสียสละ" นี้เองที่ สายัณห์ สัญญา นำมาขับร้องบันทึกเสียงในเวลาต่อมา โดยครูพีระยังรับหน้าที่เรียบเรียงเสียงประสาน จนได้รับรางวัลเสาอากาศทองคำพระราชทาน ประเภทเรียบเรียงเสียงประสานเพลงลูกทุ่งยอดเยี่ยม ประจำปี พ.ศ. 2521 มีผลงานการแต่งเพลงให้กับนักร้องอีกหลายท่าน เช่น ทูล ทองใจ (กระท่อมวิปโยค) ไพรวัลย์ ลูกเพชร (วิวาห์สะอื้น) เป็นต้น
ด้านการเรียบเรียงเสียงประสาน ครูพีระเริ่มหัดเรียนเขียนโน้ตจากการอ่านตำราของพระเจนดุริยางค์ จนกลายเป็นบันไดขั้นสำคัญที่ทำให้ก้าวเข้ามายึดอาชีพนี้ โดยมีผลงานเรียบเรียงเพลงไว้จำนวนมากมาย เช่นเพลง มนต์รักแม่กลอง, รักแล้งเดือนห้า ฯลฯ รวมถึงสร้างดนตรีประกอบภาพยนตร์ไทยเป็นจำนวนราว 150 เรื่องในยุคทองของหนังเพลงลูกทุ่ง (พ.ศ. 2509-2529) เช่น "มนต์รักลูกทุ่ง", แว่วเสียงซึง, แม่ศรีไพร, แคนลำโขง, ชาติลำชี, สุรพลลูกพ่อ, เทพธิดาโรงแรม, 7 ประจัญบาน, ลูกสาวกำนัน, ทุ่งกุลาร้องไห้ ฯลฯ โดยมักใช้ความอลังการของเครื่องดนตรีหลากชนิดมาถ่ายทอดได้อย่างเหมาะสม
ครอบครัว

ชีวิตส่วนตัว ครูพีระ สมรสกับนางสมจิตต์ ตรีบุปผา มีบุตรทั้งสิ้น 2 คน
เสียชีวิต

ครูพีระ ตรีบุปผา เสียชีวิตเมื่อวันที่ 27 เมษายน พ.ศ. 2545 เนื่องด้วยโรคเบาหวาน ความดันโลหิตต่ำ และเส้นเลือดตีบ สิริอายุได้ 69 ปี
รางวัลเกียรติยศ

รางวัลแผ่นเสียงทองคำพระราชทาน จากพระบาทสมเด็จพระเจ้าอยู่หัว จากเพลง "พุทธภาษิต" ประเภทคำร้อง ทำนอง และเรียบเรียงเสียงประสาน (พ.ศ. 2508)
รางวัลแผ่นเสียงทองคำพระราชทาน ประเภท ก. จากเพลง "มนต์รักชาวไร่" (พ.ศ. 2514)
รางวัลแผ่นเสียงทองคำพระราชทาน ประเภท ข. จากเพลง "แว่วเสียงซึง" (พ.ศ. 2514)
รางวัลแผ่นเสียงทองคำพระราชทาน ประเภท ค. ดนตรีลูกทุ่งยอดเยี่ยม จากเพลง "มนต์รักชาวไร่" (พ.ศ. 2514)
รางวัลพระราชทานพระสุรัสวดี ประเภทดนตรีประกอบภาพยนตร์ไทยยอดเยี่ยม จากเรื่อง "แม่ศรีไพร" (พ.ศ. 2517)
รางวัลเสาอากาศทองคำพระราชทาน ประเภทเรียบเรียงเสียงประสานยอดเยี่ยม เพลงลูกทุ่ง จากเพลง "ผู้เสียสละ" (พ.ศ. 2521)
ประเทศจอร์แดนในโอลิมปิกเยาวชนฤดูร้อน 2014

ประเทศจอร์แดน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติจอร์แดนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศจอร์แดนไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา: 
| รวม |  |  | 6 |
ว่ายน้ำ

บทความหลัก: กีฬาว่ายน้ำในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| Khader Baqlah | 100 m freestyle | 51.73 | 20 | Did not advance | Did not advance | Did not advance | Did not advance |
| Khader Baqlah | 200 m freestyle | 1:53.28 | 21 | — | — | Did not advance | Did not advance |
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| Lydia Musleh | 50 m freestyle | 27.66 | 34 | Did not advance | Did not advance | Did not advance | Did not advance |
| Lydia Musleh | 200 m freestyle | 2:07.96 | 30 | — | — | Did not advance | Did not advance |
เทควันโด

บทความหลัก: กีฬาเทควันโดในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | รอบ 16 คน> Opposition Result | รอบก่อนรองฯ> Opposition Result | รอบรองฯ> Opposition Result | ชิงชนะเลิศ> Opposition Result | อันดับ |
| --- | --- | --- | --- | --- | --- | --- |
| Eman Aladaileh | −44 kg | Bye |  A Stones (GBR) L 2 – 5 | Did not advance | Did not advance | 5 |
| Taima Hbowal | −63 kg | Bye |  C Zhang (CHN) L 2 – 5 | Did not advance | Did not advance | 5 |
ดูเพิ่ม

ประเทศจอร์แดนในโอลิมปิก
รายชื่อผู้เชิญธงชาติจอร์แดนในโอลิมปิกเยาวชน
รายชื่อนักกีฬาจอร์แดนที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2014 ที่ หนานจิง สาธารณรัฐประชาชนจีน |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คูเวต   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   ทีมผสม  |  |
ไอฟาย..แต๊งกิ้ว..เลิฟยู้

| ไอฟาย> .แต๊งกิ้ว..เลิฟยู้ |
| --- | --- |

กำกับ: เมษ ธราธร
บทภาพยนตร์: เมษ ธราธร ขัยพฤกษ์ เฉลิมพรพานิช เบ็ญจมาภรณ์ สระบัว
อำนวยการสร้าง: จิระ มะลิกุล เช่นชนนี สุนทรศาลทูล วรรณฤดี พงษ์สิทธิศักดิ์ สุวิมล เตชะสุปินัน
นักแสดงนำ: ซันนี่ สุวรรณเมธานนท์  ปรีชญา พงษ์ธนานิกร  ภพธร สุนทรญาณกิจ  โจ๊ก โซคูล  กุลญาดา ตาวิยะ  ตุ๊ยตุ่ย พุทธชาด  โซระ อาโออิ
กำกับภาพ: เมษ ธราธร
ดนตรีประกอบ: วิชญ วัฒนศัพท์
บริษัทผู้สร้าง: จีเอ็มเอ็ม ไท หับ 
ผู้จัดจำหน่าย: จีเอ็มเอ็ม ไท หับ
วันฉาย: ไทย 10 ธันวาคม พ.ศ. 2557 กัมพูชา 16 มกราคม พ.ศ. 2558
ความยาว: 121 นาที
ประเทศ: ไทย
ภาษา: ไทย อังกฤษ
ทำเงิน: 330.55 ล้านบาท (เฉพาะกรุงเทพฯ ปริมณฑล และเชียงใหม่)
ข้อมูลจากสยามโซน
ไอฟาย..แต๊งกิ้ว..เลิฟยู้ เป็นภาพยนตร์ไทยแนวรักตลกที่ออกฉายในปี พ.ศ. 2557 กำกับโดย เมษ ธราธร ที่เคยสร้างชื่อเสียงไว้ในการกำกับภาพยนตร์เรื่อง ATM เออรัก..เออเร่อ นำแสดงโดย ซันนี่ สุวรรณเมธานนท์ และ ปรีชญา พงษ์ธนานิกร
ภาพยนตร์เรื่องดังกล่าวเริ่มออกฉายอย่างเป็นทางการในวันที่ 10 ธันวาคม พ.ศ. 2557 โดยมีงานกาล่ารอบสื่อในช่วงเช้าของวันเดียวกัน และเมื่อสิ้นสุดวันที่ 10 ธันวาคม พ.ศ. 2557 ภาพยนตร์เรื่องนี้สามารถทำลายสถิติภาพยนตร์ที่มีรายได้เปิดตัววันแรกสูงสุดเป็นประวัติการณ์ของจีทีเอชแทนที่เรื่อง พี่มาก..พระโขนง ได้สำเร็จ ด้วยรายรับรวมเฉพาะในเขตกรุงเทพมหานคร ปริมณฑล และจังหวัดเชียงใหม่ที่ 29.17 ล้านบาท
นักแสดง > นักแสดงหลัก

ซันนี่ สุวรรณเมธานนท์ รับบท ยิม นายช่างโรงงานสุดเถื่อนและโหด แต่ก็แอบอ่อนโยน
ปรีชญา พงษ์ธนานิกร รับบท เพลง ติวเตอร์สอนภาษาอังกฤษสาวผู้น่ารัก
ภพธร สุนทรญาณกิจ รับบท คุณพฤกษ์ หนุ่มหล่อดีกรีนักเรียนนอก อบอุ่น แสนดี แถมมีอารมณ์ขัน
กรภพ จันทร์เจริญ รับบท โจ๊ก ลูกน้องของยิม อวยยิมทุกเรื่องจนน่ารำคาญ
กุลญาดา ตาวิยะ  รับบท แอ๊ว แฟนสาวของโจ๊กที่เป็นคู่อริกับยิม
พุทธชาด พงศ์สุชาติ รับบท ตุ่ย ผู้ช่วยของติวเตอร์เพลง สำเนียงของเธอมาเต็ม
โซระ อาโออิ รับบท คายะ แฟนสาวชาวญี่ปุ่นของนายช่างยิม ต้องการบอกเลิกยิม เป็นต้นเหตุความรักของพระ-นาง
นักแสดง > นักแสดงรับเชิญ

กาญจนา จินดาวัฒน์ รับบท "แม่ของพฤกษ์"
สุรสีห์ อิทธิกุล รับบท นักร้องในงานเลี้ยง
โจอี้ เชิญยิ้ม รับบท จอห์นสัน
เรื่องย่อ

เรื่องราวของ เพลง (ปรีชญา พงษ์ธนานิกร) ติวเตอร์ภาษาอังกฤษสาว ต้องพบกับเรื่องราวอันสุดแสนจะน่าปวดหัว เมื่อลูกศิษย์ชาวต่างชาติของเธอตัดสินใจทิ้ง ยิม (ซันนี่ สุวรรณเมธานนท์) แฟนหนุ่มคนไทยไปอเมริกา แต่ด้วยความที่ยิมฟังภาษาอังกฤษไม่ออก เธอจึงอัดวิดีโอบอกเลิกใส่ธัมป์ไดรว์แล้วขอร้องให้เพลงช่วยไปเปิดแปลให้ยิมฟัง
เมื่อยิมรู้ว่าถูกบอกเลิกก็โมโหมาก เขาพาลโวยวายใส่เพลงว่าเป็นคนสอนภาษาอังกฤษให้แฟนเขาจนเป็นต้นเหตุให้เธอทิ้งเขาไป ต่อมาไม่นาน ยิมตัดสินใจไปสมัครเรียนภาษาอังกฤษกับเพลง โดยหวังจะตามไปง้อแฟนที่อเมริกา เพลงไม่อยากรับสอน แต่สุดท้ายก็ต้องจำใจยอม
ทั้งคู่ใช้ร้านกาแฟเป็นที่เรียนหนังสือ แต่ด้วยความที่ยิมเป็นเพียงช่างเทคนิคในโรงงาน ระดับความรู้ภาษาอังกฤษของยิมจึงต่ำมาก เพลงจึงต้องพยายามงัดสารพัดวิธีออกมาสอนยิมไม่ว่าจะเป็นการฝึกออกเสียง การใช้เหตุการณ์สมมุติหรือแม้แต่การให้อ่านหนังสือนิทาน การสอนเป็นไปอย่างยากลำบาก กระนั้นยิมก็ยังคงพยายามฝึกตัวเองอย่างไม่ท้อถอย จนเพลงเริ่มเห็นความตั้งใจในตัวเขา
ในขณะเดียวกัน เพลงก็ไปตกหลุมรักกับ คุณพฤกษ์ (ภพธร สุนทรญาณกิจ) ลูกศิษย์ คอร์สภาษาอังกฤษเพื่อธุรกิจ หนุ่มหล่อ ชาติตระกูลดี ผู้ซึ่งเป็นดั่งชายในฝันของผู้หญิงทุกคน ด้วยความเป็นคนโรแมนติกคุณพฤกษ์มักจะขยันหาอะไรมาทำเซอร์ไพรส์เพลงอยู่บ่อย ๆ จนบางทีเพลงก็แอบขำในความพยายามของคุณพฤกษ์ จนในที่สุดทั้งสองก็ตกลงเป็นแฟนกัน
ทว่าระหว่างที่การเรียนการสอนของเพลงและยิมค่อย ๆ ผ่านไปในแต่ละวัน ทั้งคู่ต่างก็ค่อย ๆ ได้เรียนรู้นิสัยและตัวตนที่แท้จริงของกันและกัน จนทำให้คนซึ่งเคยดูเหมือนเกลียดกันในตอนแรก กลับค่อย ๆ เพิ่มพูนความรู้สึกดี ๆ ต่อกันขึ้นเรื่อย ๆ โดยไม่ทันรู้ตัว และสุดท้าย เพลงก็บอกเลิกกับคุณพฤกษ์ โดยที่การสอน ยังมีต่อไป และสุดท้าย ยิมก็สอบไม่ผ่าน เพลงก็ได้แต่ให้กำลังใจ เพียงเพราะคำตอบ "โดราเอมอน" กับคำถาม "ใครเป็นผู่ก่อตั้งโรงงานนี้"
การออกฉายและรายได้

ไอฟาย..แต๊งกิ้ว..เลิฟยู้ ออกฉายรอบสื่อมวลชนในวันเดียวกับวันที่ภาพยนตร์เข้าฉายวันแรก คือวันที่ 10 ธันวาคม พ.ศ. 2557 ณ พารากอนซีนีเพล็กซ์ สยามพารากอน โดยหลังจากที่ภาพยนตร์ออกฉายได้ไม่กี่ชั่วโมง ด้วยกระแสตอบรับที่สูง ทำให้ทุกโรงภาพยนตร์ต้องปรับรอบฉายใหม่หมด รวมถึงลดรอบฉายของภาพยนตร์ต่างประเทศที่เข้าฉายในวันเดียวกันอีกสามเรื่องลง ทำให้ภาพยนตร์เรื่องนี้ถูกมองว่าเป็นม้ามืดที่มาเหนือกว่า พี่มาก..พระโขนง พอสมควร ด้วยการหยิบมุกตลกเบสิกพื้นฐานของคนไทยมาเล่น รวมถึงเป็นภาพยนตร์ที่สร้างขึ้นเพื่อรับกระแสการเปิดเขตเศรษฐกิจอาเซียนในปี พ.ศ. 2558 ทำให้ภาพยนตร์เรื่องนี้กลายเป็นกระแสที่ถูกพูดถึงอย่างรวดเร็วนับตั้งแต่วันเปิดตัวอย่างเป็นทางการจนมาถึงวันฉายจริง
โดยรายได้ ณ วันแรกที่ออกฉาย ไอฟาย..แต๊งกิ้ว..เลิฟยู้ สามารถทำรายได้สูงถึง 29.17 ล้านบาท โดยถือว่าเป็นสถิติใหม่ของภาพยนตร์ที่เปิดตัวที่สูงสุดเป็นประวัติการณ์อีกครั้งของจีทีเอช แทนที่ภาพยนตร์เรื่อง พี่มาก..พระโขนง เดิม แต่อย่างไรก็ตามสถิตินี้จะไม่ถูกนับรวมกับสถิติรายได้เมื่อเปิดตัวในวันที่ไม่ใช่วันหยุดที่เดิมพี่มาก..พระโขนงได้ทำลายสถิติไว้ เนื่องจากวันที่ภาพยนตร์ออกฉายนั้นตรงกับวันรัฐธรรมนูญซึ่งเป็นวันหยุด แต่อย่างไรก็ตามจากกระแสแบบปากต่อปาก ทำให้ ไอฟาย..แต๊งกิ้ว..เลิฟยู้ กลายเป็นภาพยนตร์ที่ติดอันดับหนึ่งของ บอกซ์ออฟฟิศประเทศไทยได้อย่างไม่ยากเย็น ด้วยรอบฉายที่มากที่สุดถึง 55 รอบฉายต่อวัน และเมื่อสิ้นสุดอาทิตย์แรกหลังภาพยนตร์ออกฉาย สามารถทำรายได้รวมเฉพาะในกรุงเทพมหานครและปริมณฑล รวมถึงเชียงใหม่ได้สูงถึง 171.19 ล้านบาท (8 วัน) จึงทำให้ ไอฟาย..แต๊งกิ้ว..เลิฟยู้ กลายเป็นภาพยนตร์ที่สามารถทำรายได้แซงรายได้ทั้งหมดของ ATM เออรัก เออเร่อ (150.11 ล้านบาท) และยังทำให้ภาพยนตร์ไอฟายฯ กลายเป็นภาพยนตร์ที่สามารถทำรายได้สูงเป็นอันดับ 2 ของรายได้สูงสุดของ จีทีเอช ต่อจากอันดับ 1 คือภาพยนตร์เรื่อง พี่มาก..พระโขนง (568.55 ล้านบาท) ซึ่งก็ยังเป็นหนึ่งในสิบอันดับภาพยนตร์ไทยที่ทำเงินสูงสุด ในเขตกรุงเทพมหานคร ปริมณฑล และจังหวัดเชียงใหม่
เมื่อสิ้นสุดอาทิตย์ที่สองภาพยนตร์ไอฟายฯ ยังคงติดอันดับหนึ่งบอกซ์ออฟฟิศประเทศไทย ด้วยรายได้รวมเฉพาะวันพฤหัสบดี-วันอาทิตย์ที่ 53.42 ล้านบาท และรวมรายได้ทั้งหมดตลอดโปรแกรมฉายที่ 330.55 ล้านบาท ซึ่งเป็นการทำรายได้แซงภาพยนตร์เรื่องตำนานสมเด็จพระนเรศวรมหาราชทั้ง 4 ภาค และกลายเป็นภาพยนตร์ไทยที่ทำรายได้สูงสุดเป็นอันดับที่สอง เป็นรองแค่จากพี่มาก..พระโขนง
เพลงประกอบ

ABC ชักกระตุก  -  ไอซ์ , ซันนี่ ,  นิว , หมวดแวน
Walk You Home  - สุรสีห์ อิทธิกุล
สถานที่ถ่ายทำ

สำหรับสถาบันสอนภาษาในภาพยนตร์ได้ถ่ายทำที่อาคารวรรณสรณ์ ซึ่งเป็นแหล่งรวมสถาบันกวดวิชาจริง ๆ ในเขตราชเทวี นอกจากนี้ยังมีการถ่ายทำในร้านกาแฟคอฟฟี่บีนส์ แอนด์ ทีลีฟ และ ห้องสมุดเนียลสัน เฮส์